วโรทัย ภิญญสาสน์

วโรทัย ภิญญสาสน์ (เกิด 28 กุมภาพันธ์ พ.ศ. 2482) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดจันทบุรี

 ประวัติ 
วโรทัย เกิดเมื่อวันที่ 28 กุมภาพันธ์ พ.ศ. 2482 ที่ ตำบลพลิ้ว อำเภอแหลมสิงห์ จังหวัดจันทบุรี สำเร็จการศึกษาระดับประกาศนียบัตรชั้นสูง จากช่างกลปทุมวัน

การทำงาน
วโรทัยเป็นเจ้าของกิจการ วโรทัยมอเตอร์ ทำธุรกิจเกี่ยวกับรถยนต์ที่ใหญ่ที่สุดของจันทบุรี และยังมีธุรกิจอีกหลายอย่าง สรุปการสัมมนาการเมืองการปกครองไทย 2555 : 80 ปี ประชาธิปไตยไทย

 งานการเมือง 
อดีตเคยเป็นสมาชิกสภาจังหวัด ในช่วง พ.ศ. 2523 ถึง พ.ศ. 2526 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดจันทบุรี ในการเลือกตั้ง พ.ศ. 2526 และได้รับเลือกติดต่อกัน จนถึง เดือนมีนาคม พ.ศ. 2535 รวม 4 สมัย ศูนย์ข้อมูลนักการเมือง และเป็นผู้ที่มีบทบาทในการตั้งกระทู้ถามในสภาผู้แทนราษฎรจำนวนมาก

วโรทัย ภิญญสาสน์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชาติชาย ชุณหะวัณ เมื่อปี พ.ศ. 2533พระบรมราชโองการ ประกาศ ตั้งรัฐมนตรี (จำนวน ๔๕ ราย) และในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535พระบรมราชโองการ ประกาศ ตั้งรัฐมนตรี (จำนวน ๕๐ ราย)

นายวโรทัย ได้ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549ตรวจแถว"ส.ว.เลือกตั้ง"ชุดที่ 2 กลุ่มก๊วน เครือญาติ นักการเมืองใหญ่ พาเหรดเข้ายึดสภาสูงรายชื่อผู้สมัครรับเลือกตั้งวุฒิสมาชิกจังหวัดจันทบุรี แต่ไม่ได้รับเลือกตั้ง

 สมาชิกสภาผู้แทนราษฎร 
วโรทัย ภิญญสาสน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดจันทบุรี สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดจันทบุรี สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดจันทบุรี สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดจันทบุรี สังกัดพรรคประชากรไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๒, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๙ ง ฉบับพิเศษ หน้า ๓, ๒ ธันวาคม ๒๕๓๐

 อ้างอิง 

หมวดหมู่:บุคคลจากอำเภอแหลมสิงห์
หมวดหมู่:นักธุรกิจจากจังหวัดจันทบุรี
หมวดหมู่:นักการเมืองจากจังหวัดจันทบุรี
หมวดหมู่:สมาชิกสภาผู้แทนราษฎรจังหวัดจันทบุรี
หมวดหมู่:พรรคประชาธิปัตย์
หมวดหมู่:นักการเมืองพรรคประชากรไทย
หมวดหมู่:พรรคชาติพัฒนา (พ.ศ. 2535)
หมวดหมู่:พรรคชาติไทย
หมวดหมู่:บุคคลจากสถาบันเทคโนโลยีปทุมวัน
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.